शिन्जि कागवा
शिन्जि कागवा ( Kagawa Shinji  (जन्म १७ मार्च १९८९) एक जापानी व्यावसायिक फुटबल खेलाडी हुन् जो जर्मन क्लब बोरूसिया डर्टमन्ड र जापान राष्ट्रिय फुटबल टिमका लागि मध्यपंक्तिबाट खेल्दछ्न् । बोरूसिया डर्टमन्डमा सम्मिलित हुनुभन्दा पहिले २०१० मा   आफ्नै देशको क्लब सेरिजो ओसाकासँग आबद्ध भएपछि उनको पेशेवर फुटबल करियर सुरु भएको थियो । दुई वर्षपछि, कागवाले चार वर्षकोलागि म्यानचेस्टर युनाइटेडमा अनुबन्धनको लागि हस्ताक्षर गरे । दुई वर्षपछि, उनी फेरि बोरूसिया डर्टमन्डमा फर्केका थिए । उनी आफ्नो दृष्टि, खेल्ने शैली, बल अघि लैजाने तरिका र एक उत्कृष्ट गोल गर्ने शैलीको लागि जानिन्छ्न् । कागवाले युइएफए क्लबका प्रतियोगिताहरूमा जापानी खेलाडीद्वारा सर्बाधिक उपस्तिथि र धेरै गोल गर्ने खेलाडीको कीर्तिमान कायम गरेका छन् ।

मे २००८ मा आफ्नो वरिष्ठ अन्तर्राष्ट्रिय पहिलो खेल खेलेका कागवाले, ८० भन्दा बढी  उपस्थिति जनाएका छन् । २९ नोभेम्बर २०१२ मा, कागवालाई एसियाली फुटबल महासङ्घद्वरा अन्तरराष्ट्रीय खेलाडीको पुरस्कर दिइएको थियो ।

क्लब कार्यकाल
कागावाले पाँच वर्षको उमेरमा फुटबल खेल्न थालेका थिए । उनी १९९९ देखि १९९९ सम्म मारिनो फुटबल क्लबसँग आबद्ध भएका थिए । १९९९ देखि २००१ सम्म कोबे एनके फुटबल क्लब र २००१ देखि २००५ सम्म एफसी मियागी बार्सिलोनामा आवद्ध भएका थिए ।

सेरिजो ओसाका
शिन्जि कागवालाई, सेरिजो ओसाका नामक जापानी क्लबले उनको प्रतिभा देखेर १७ वर्षको उमेरमा हस्ताक्षर गरायो । अरु खेलाडीहरू भन्दा बाहेक, उनी उच्च विद्यालयको स्नातक आघिनै पेशेवर अनुबन्धनमा हस्ताक्षर गर्ने पहिला जापानका खेलाडी थिए ।  सन् २००७ मा, उनले यस क्लबमा राम्रो सुरुवात गरेता पनि क्लबले जे लिग डिभिजन १ मा  पदोन्नति हुन सकेन । सन् २००९ मा उनी जे लिग डिभिजन २ का सर्बधिक गोलकर्ता भएर ब्यापक ध्यान आकर्षित गर्न सफल भएका थिए ।

बोरूसिया डर्टमन्ड

२०१०-११ सिजन
२०१० को गृष्ममा, कागवालाई €३५०,००० मिलियनमा सेरेजोबाट बोरुसिया डर्टमन्डमा स्थानान्तरण गरियो । कागवाको सेरेजोसँग भएको सम्झौता अधिनै क्लब छाडेका कारण उनलाई अपेक्षाकृत न्यूनतम लागतमा सारिएको थियो र जसले उनलाई युरोपमा खेल्ने र सिक्ने मौका पाएका थिए ।

२३ अगस्ट २०१० मा, उनले बुन्डेसलिगा मा आफ्नो पहिलो उपस्थिति बनाए, उनको नयाँ क्लब डर्टमन्डमा यात्रा शुरू भयो । युइएफए युरोपा लिगमा क्लबको लागि कागवाले २ उत्कृष्ट गोल गरेपछि उनले आफ्नो प्रदर्शनीलाई कायम राखेका थिए । उनले बुन्डेसलिगामा उल्फबर्गको विरुद्ध पहिलो गोल गरेका थिए जुन खेल डर्टमन्डले २-० गोल अन्तरमा जितेको थियो । बुन्डेसलिगाको चिर प्रतिद्वन्दी साल्के ०४लाई उनकै सहायताले ३-१ गोल अन्तरले हराउदै उनी सबैको प्रसंसा पाएका थिए ।

कागवाले बुन्डेसलिगाको आधा सीजनको चोट लागेका कारण छुटाएका थिए । तर १८ खेलमा ८ गोल गर्न सफल थिए । सिजनको आधा खेलहरूमा उनको बलियो प्रयासले बुन्डेसलिगाको उपाधि बोरूसिया डर्टमन्डले हात  पारेको थियो । उनलाई पनि बुन्डेसलिगा उत्कृष्ट ११ मा नामाङ्कित गरिएको थियो ।

सन्दर्भ सामग्री

बाह्य कडीहरू

 
 
 
 

जापानी फुटबल खेलाडीहरू
सन् १९८९ मा जन्म